Yukinari Sugawara

Yukinari Sugawara (; s. 28. kesäkuuta 2000 Aichi) on japanilainen jalkapalloilija.

Sugawara edustaa kaudella 2025–2026  Bundesliigassa pelaavaa Werder Bremeniä lainasopimuksella englantilaisesta Southamptonista, johon hän siirtyi heinäkuussa 2024 pelattuaan viisi kautta alankomaalaisseura AZ Alkmaarissa.

Suwgawara pelasi J1 Leaguen Nagoya Grampusissa 13 ottelua vuonna 2018. Hän siirtyi AZ Alkmaariin ensin lainalle kaudeksi 2019–2020, minkä jälkeen siirto vakinaistettiin. Hän pelasi viiden kauden aikana Alkmaarissa 135 Eredivisien ottelua, joissa hän teki 12 maalia ja antoi 21 maalisyöttöä. Eurooppa-liigassa pelaamissaan kymmenessä ottelussa hän teki yhden maalin. Konferenssiliigassa hän pelasi 26 ottelua ja teki yhden maalin.

 Jalkapallomaajoukkue 
Sugawara pelasi useissa Japanin nuorisomaajoukkueissa, muun muassa alle 20-vuotiaiden MM-kilpailuissa 2019.FIFA  Hän pelasi Japanin A-maajoukkueessa ensimmäisen kerran lokakuussa 2020 ystävyysottelussa Kamerunia vastaan. Hän pelasi kaksi alkulohko-ottelua tammi-helmikuussa 2024 pelatuissa Aasian-mestaruuskilpailuissa. Hän on pelannut 30. elokuuta 2025 mennessä 15 A-maaottelua, joista 12 ottelua avauskokoonpanossa. Hän teki maalin marraskuussa 2023 MM-karsintaottelussa Syyriaa vastaan ja marraskuussa 2024 niin ikään MM-karsinnassa Indonesiaa vastaan.

 Lähteet

 Aiheesta muualla 
Soccerway

Luokka:Japanilaiset jalkapalloilijat
Luokka:Vuonna 2000 syntyneet
Luokka:Elävät henkilöt